《喜晤孙星衡社丈述赠》
清代·李霨

昔判长安袂，烽烟障蓟丘。穷交惟我在，远道为君愁。

岂意三年别，同为万里游。晤言如梦寐，于邑岂能酬。

作者简介：（1625—1684）清直隶高阳人，字景霱，别字台书，号坦园，又号据梧居士。顺治三年进士。十五年，任秘书院大学士，历东阁、弘文院、保和殿，前后凡二十七年，为顺治、康熙二帝所倚重。参与平定三藩机密，力赞施琅在台湾设官镇守之议。卒谥文勤。有《心远堂诗集》等。